stanford-oval/wikipedia huggingface dataset:
צבי זילברטל
הערות שוליים

↑  תלם יהב, "זכית אם חלית". האמירה שהקפיצה את צוללי הקישון, באתר ynet, 9 בספטמבר 2015
↑  ת"א (י-ם) 3560/09 אבי ראובני ואח' נ' מפה – מיפוי והוצאה לאור בע"מ, ניתן ב-6 בינואר 2011(הקישור אינו פעיל, 9.04.2018)
↑   שרון פולבר, האקטיביזם של שקד מבסס את השמרנות בעליון, באתר הארץ, 24 בפברואר 2017
↑  גלי גינת‏, לאחר 27 שנים: שופט העליון צבי זילברטל הודיע על פרישתו, באתר וואלה, 17 במרץ 2016
↑  צבי זילברטל, באתר הרשות השופטת
↑    גדעון דוקוב, ‏חקירת פרשת הצוללות: אלו שמות חברי הוועדה, בעיתון מקור ראשון, 20 בפברואר 2022
| שופטים לשעבר בבית המשפט העליון |
| --- | --- | --- |
| נשיאים | זמורה • אולשן • אגרנט • זוסמן • לנדוי • כַהן • שמגר • ברק • ביניש • גרוניס • נאור • חיות |  |
| שופטים | דונקלבלום • חשין • אסף • זילברג • ברנזון • גויטיין • ויתקון • כהן • מני • הלוי • קיסטר • עציוני • שרשבסקי • בן-פורת • אשר • אלון • בכור • בייסקי • לוין • כהן • כהן • לוין • בך • נתניהו • חלימה • גולדברג • מלץ • אור • מצא • חשין • זמיר • דורנר • טל • שטרסברג-כהן • קדמי • טירקל • אנגלרד • ריבלין • פרוקצ'יה • לוי • ארבל • זילברטל • רובינשטיין • ג'ובראן • דנציגר • שהם • מלצר • מזוז • הנדל • קרא • ברון • פוגלמן |  |
| שופטים במינוי זמני | בקר • זהר • לוין • צלטנר • כהן • בן-עתו • שילה • שינבוים • אבנור • וייס • בן דרור • וינוגרד • ולנשטיין • אריאל • אלוני • בן יאיר • גולדברג • אלון • אילן • זועבי • ברלינר • עדיאל • חשין • שוחט |  |
ראו גם: שופטים מכהנים
ציון ביתאן

| --- | --- |

 לידה:  1860 ה'תר"ך האימפריה העות'מאנית ג'רבה, תוניסיה
 פטירה:  4 בנובמבר 1955  (בגיל 95 בערך) י"ט בחשוון ה'תשט"ז צרפת החופשית תוניסיה
 מקום קבורה:  ישראל נתיבות
 מדינה:  לוב, האימפריה העות'מאנית 
 תקופת הפעילות:  ? – 14 בנובמבר 1954 
 תלמידיו:  הרב כמוס נחאיסי
 
 תפקידים נוספים:  ראש ישיבה 
 
הרב ציון ביתאן (1860, ה'תר"ך – 4 בנובמבר 1955, י"ט בחשוון ה'תשט"ז) היה מורה, דיין, ראש ישיבה, מקובל ואב בית הדין של טריפולי שבלוב. מחשובי רבני טריפולי במאה ה-20.
ביוגרפיה

נולד בג'רבה שבתוניסיה בשנת 1860 (ה'תר"ך) לכמיסה ולרב חיים ביתאן, בן למשפחת רבנים. סבו, הרב נסים ביתאן היה אב בית הדין של תוניס, ואב סבו, הרב משה ביתאן היה דיין בג'רבה במחצית השנייה של המאה ה-17.
בצעירותו למד אצל הרב יהודה צ'רמון, בנו של הרב מסעוד צ'רמון - מחבר הספר "גור אריה". בשנת 1878 (ה'תרל"ח), בגיל 18, הוסמך לרבנות לאחר שסיים את לימודיו, ומונה לשמש כמורה. לאחר שהתייתם מאביו בגיל 19, עבר עם שאר אחיו לגור אצל סבו מצד אביו.
בשנת 1883 (ה'תרמ"ג) עבר לטריפולי בהזמנת הקהילה היהודית, כדי לשמש שם כמלמד בישיבת "דאר סוויד", שבה למדו 400 תלמידים. בשל היותו חסר משפחה ומכרים בעיר, בשנים הראשונות לשהותו שם התארח בבית הגביר משה לביא, שלבסוף חיתנו עם בתו עזיזה בשנת 1888 (ה'תרמ"ח).
בשנת 1897 (ה'תרנ"ז) שימש כר"מ בישיבת "יגדיל תורה", ולאחר מספר שנים כמורה ב"דאר סוויד", מונה לעמוד בראש הישיבה האחרונה, ורוב הרבנים הידועים של טריפולי וסביבתה בתקופתו נמנו עם בוגרי הישיבה ותלמידיו.
בשלב מסוים עבר עם משפחתו לתוניס מסיבה לא ידועה, ורק לאחר מספר שנים, בשנת 1923 (ה'תרפ"ג) חזר לטריפולי לבקשת הקהילה המקומית כדי לשמש בה כדיין (במקביל לתפקידו כראש הישיבה) לצד חתנו, הרב יוסף ג'יעאן, והרבנים אברהם חביב, רפאל דאבוש ורחמים עגיב בהרכבים שונים לסירוגין.
החל משנת 1926 שימש כדיין בבית הדין שבראשו עמד הרב יצחק חי בוכבזה, ולאחר פטירת האחרון בשנת 1930, הצטרף לבית הדין הרב יוסף יונה. עם עזיבת חתנו, הרב ג'יעאן, את טריפולי לטובת כהונה כדיין בבנגאזי בשנת 1931, מונה הרב ביתאן לשמש כאב בית הדין של טריפולי עד לשנת 1933 (ה'תרצ"ג).
בשנת 1933, בהוראת השלטון האיטלקי הפאשיסטי בלוב, הורחק הרב ביתאן מהמדינה בשל היותו נתין צרפת, ומשם עבר לתוניס.
הלך לעולמו בתוניס ב-4 בנובמבר 1955 (י"ט בחשוון ה'תשט"ז) ונקבר בג'רבה. בחודש יוני 2011 הועלו עצמותיו ארצה ונקברו בנתיבות.
במשך תקופות פעילותו בלוב, העמיד תלמידים רבים שהיוו את דור ההמשך של רבני לוב ומנהיגיה הרוחניים. מספר ספרים שחיבר על מסכתות הש"ס הכוללים חידושים ופלפולים נותרו בכתב יד ואבדו במהלך השנים.
תלמידו, הרב חיים כחלון ייסד בפרדס כץ את בית הכנסת "שערי ציון" על שמו.
פולמוס איסור עליית כהנים למירון

מתחם קבר הרשב"י, ל"ג בעומר תשס"ו (2006)
פסק הלכה בדבר איסור עליית כהנים למירון, שבו טענו לאיסור על כהנים להתקרב למתחם קבר רשב"י במירון מחמת האיסור לכהן להיטמא למת, העסיק את החברה החרדית, ובמיוחד את העדה החרדית, בין השנים 2009–2011.
הפרשה החלה בעקבות גילוי קברים בסמוך למתחם קבר רשב"י, ולאחר שרבנים פרסמו פסק הלכה לפיו על כהנים חל איסור חמור לעלות לאזור מתחם קבר הרשב"י משום שכל אזור המתחם הוא בית קברות עתיק נרחב, המטמא את העובר מעליו, על פי כללי טומאת אוהל (לפי ההלכה ישנו איסור מהתורה על כהנים להיטמא למת, ועל כן חל עליהם איסור על כניסה לבתי קברות יהודיים או להתקרבות אל קברים).
רקע

על פי ההלכה, אסור לכוהן להיטמא מרצונו בטומאת מת. מסיבה זו, אסור לכוהן להיכנס לבית קברות או לעבור מעל קבר, שכן לרוב כאשר מת קבור - הוא נקבר ללא חלל טפח בינו לבין העפר המכסה עליו, נמצא שהטומאה נחשבת ל"טומאה רצוצה", שעל פי הלכה למשה מסיני רואים אותה כאילו היא בוקעת ועולה עד אין סוף ומטמאה את כל מה שמעליה, וכן בוקעת ויורדת ומטמאה כל מה שמתחתה. במקרה כזה, כל אדם שעובר מעל הקבר, נטמא בטומאת אוהל (יש הסוברים שאף בטומאת מגע).
תחילת הפרשה

בסוף 2008 נמצאו קברים עתיקים במתחם קבר הרשב"י ובסביבת המערה, במהלך עבודות שיפוץ במקום. זמן קצר לפני הילולת ל"ג בעומר תשס"ט (2009) פסקו הרב ניסים קרליץ והרב נתן קופשיץ כי חל איסור חמור לכהנים לעלות לציונו של רבי שמעון בר יוחאי במירון, מחשש לטומאה. כמו כן פסק הרב מרדכי גרוס כי חל איסור מוחלט על כניסה לכהנים למתחם 'אהל משה' שליד מערת קברו של רבי שמעון בר יוחאי.
העדה החרדית, התכנסה לדיון חירום, ובסופה פרסמה פסק הלכה, ובו אסרו על המשך החפירות במקום, וכן אסרה על הכוהנים להיכנס לשטח מערת הרשב"י עד לבירור העניין. על הכרוז חתמו כל חברי בית הדין: גאב"ד העדה הרב יצחק טוביה ווייס, הראב"ד הרב משה שטרנבוך, הרב מאיר ברנדסדורפר, הרב אברהם יצחק אולמן והרב נפתלי הירצקא פרנקל.
פסיקת הרב משה ברנדסדורפר

גם לאחר פסיקות אלו, שאסרו על כניסה למערה ול"מתחם אוהל משה" בלבד, ועד גילוי הקברים מסביב למתחם, הכהנים שעלו למתחם הקבר עמדו מסביב לקבר ולא נכנסו למתחם עצמו ככל יתר המתפללים, מתוך הנחה כי אין קברים בסביבות הקבר. מציאת מערות הקבורה מסביב לציון הרשב"י גרמה לחשש בקרב כהנים שכל המתחם הוא בית קברות ענק, ולכן אסורה עליהם ההגעה לציון הרשב"י או לקרבתו.
לבקשת האדמו"ר מתולדות אברהם יצחק, הרב משה ברנדסדורפר בדק את הנושא, ולאחר בירור הנושא הוא פרסם פסק הלכה ובו הוא אוסר על כל הכהנים לעלות למירון. (בפרסום שיצא מופנית הקריאה רק לכהנים אשכנזים, אך הסיבה לפנייה בסגנון זה היא בשל העיקרון שהעדה החרדית היא סמכות הלכתית רק כלפי "מקהלות האשכנזים").
שכונת קברות

הסיבה לאיסור היא ההלכה האומרת כי כאשר נמצאים מערות קבורה, יש לחשוש למערות קבורה נוספות, ויש לבדוק את השטח של עשרים אמה ממקום רגלי המת, ועד אז אסור לכוהן להיכנס למקום.
הפולמוס לאחר פרסום פסקו של הרב משה ברנדסדורפר

מיד לאחר פסיקת הרב משה ברנדסדורפר על האיסור, פרסמו רבנים רבים היתר לעלות לציון הרשב"י, ושללו את הקביעה כי אזור המתחם הוא בית קברות יהודי ענק. במהלך הפרשה הוצאו עוד שמונה פסקי הלכה של רבנים שהתירו לציבור הכהנים לעלות למירון[דרוש מקור].
בין ראשי המתירים היו הרב נתן גוטליב, והרב יצחק רוזנבלט, דיין של העדה החרדית ומראשי ישיבת ברסלב במאה שערים, שכתבו מכתבי הלכה מנומקים.
אף הרב יוסף קדיש ברנדסדורפר, רב של שכונת בית ישראל בירושלים, ומחבר ספרי אורה ושמחה על הרמב"ם, המתמחה בענייני קברים, הוציא את ספרו בענייני אהלות, הספר חזקת טהרה, בו הוא עוסק גם בפרשיה זו, ומעלה הרבה צדדים להתיר, מבין היתר הוא מסביר שאופן הקבורה בעבר היה באופן שהמערות אין להם דין טומאת קבר, אופן הקבורה במערות הוא באופן שהקבורה היא בתוך הקרקע באופן שאין בנין קבר על גבי הקבר הגורם דין טומאת קבר, ושיש חזקה שהמערות נעשו באופן שאינו מעביר את הטומאה. לפסק הלכה זה הצטרף רבי מרדכי גרוס.
החשש היחיד שקיים הוא גזירת טומאת ארונות שגזרו חז"ל על ארונות טומאה מחשש שיש ארונות שאין בהם חלל טפח וקיימת בהם טומאה רצוצה, אלא שלא קיימת שום טומאה ידועה בדרך למירון, ואין צריך לחוש מספק לטמאה, בפרט על פי הכללים כל ספק טומאה ברשות הרבים טהור, וספקא דרבנן לקולא.
בין המתירים היה הרב מאיר שטרן, רב המושב מירון, אשר הגיב לאיסור בחריפות וטען כי להורות לכהנים שלא לעלות למירון נוגד את ההלכה והוא ביזיון לרבי שמעון בר יוחאי:
על שולחני מונחים עשרות פסקי הלכה, הקובעים בבירור כי מותר לכל כהן לעלות למירון. אין שום חשש. אם היה חשש כלשהו, הרי שתיקנו את הדרכים, וכעת מותרת העלייה ללא חשש.
הרב שטרן התייחס בדבריו גם לדברי התלמוד שייחסו לרשב"י, לאחר שיצא מהמחבוא במערה, טיהור אזור בטבריה, שנחשב לאזור שיש ספק אם יש בו קברים.
הפרשה בתולדות אהרן

חסידות תולדות אהרן, אחת הקבוצות המרכזיות בעדה החרדית, נקלעה לעין הסערה בפרשה זו. האדמו"ר מתולדות אהרן, הרב דוד קאהן, הוא בן לשושלת משפחת כהנים, לכן פסק ההלכה חל גם עליו. בפני החסידות ורבניה עמדה בעיה: תולדות אהרן מחזיקה בחלקה שמורה כדי שבל"ג בעומר יוכלו לערוך את ההילולה של החסידות. את המדורה המרכזית מדליק האדמו"ר במירון, לשם מגיעים רוב החסידים הנשואים. גם האדמו"ר מתולדות אברהם יצחק, האח האחר, נהג לקיים הדלקה במקום מדי שנה.
לפי פסיקת הרב משה ברנדסדורפר, המשתייך לחסידות תולדות אברהם יצחק, אליו הצטרף אדמו"ר החסידות - הרב שמואל יעקב קאהן, הייתה אסורה האפשרות לעלות למירון ולהדליק את מדורת החסידות ולכן בשנה הראשונה עלה רק עד חצי ההר, מקום שלדעתו אין קברים, ושם ערך את ההדלקה המסורתית.
בשנה שלאחריה הוא בנה 'כיפין' לאורך הדרך הבעיתית ובכך פתר את הבעיה..
האדמו"ר מתולדות אהרן לא קיבל את פסיקת הרב ברנדסדורפר, ועלה ביחד עם חסידיו כדי להדליק את מדורת החסידות בסמוך לציון הרשב"י. עם זאת, האדמו"ר הגיע למקום בצורה המקובלת על רבים מהפוסקים, ולפיה גם אם היה במקום קבר מותר לו לעבור במקום, הוא הגיע על מבנה של עץ סגור- שעמד על גבי המכונית, כך שגם אם המכונית נטמאה בטומאת אוהל, הוא עצמו, שהיה בתוך המבנה המוגדר כאוהל נפרד מהמכונית שהיא האוהל המאהיל על הטומאה הרצוצה, אינו נטמא.
סופה של הפרשה

באפריל 2011 התקיים דיון סוער וממושך על ידי רבני העדה החרדית ובכירי מושב בית הדין של העדה שעסק בעליית הכהנים. הדיון הסתיים ללא כל הכרעה.
יום לאחר הדיון הסוער של העדה החרדית התכנסו רבניה בפעם השנייה כדי לדון בסוגיה ואף קיבלו החלטה בנושא. כל רבני העדה החרדית ודייניה, בראשות גאב"ד העדה החרדית, הרב יצחק טוביה וייס, חתמו על פסק הלכה בו הם מתירים עלייה של כהנים בסמוך לציון הרשב"י. לפי החלטתם של רבני העדה החרדית הדרך המקובלת "דרך בורמה" שבה עלו תמיד למירון, אינו מהווה בעיה לכהנים ואין בו חשש לטומאה, אם כי כל דרך אחרת אינו מומלצת.
הערות שוליים

↑  עידן יוסף, בדץ: אסור לכהנים לעלות למירון, באתר News1 מחלקה ראשונה, 16 באפריל 2011
↑  מתחם רשב"י: הכניסה לכהנים אסורה! באתר בחדרי חרדים.
1 2 3 4  בד"ץ 'העדה' קבע: מותר לכהנים לעלות למירון באתר בחדרי חרדים
↑  ראו בתוספות תלמוד בבלי, מסכת בבא בתרא, דף ק', עמוד ב'.
↑  משנה תורה לרמב"ם, ספר טהרה, הלכות טומאת מת, פרק ו', הלכה ח'.
↑  וכ"פ בשו"ת מהר"ם חביב סי' ק"ל וכ"כ בתשו' של הגה"צ משינעווע בספרו דברי יחזקאל סי' א' ובספר ויואל משה מאמר ישוב ארץ ישראל סי' צ"ח צ"ט.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
מכתבו של רבי משה ברנדסדורפר, המכתב שעורר את הפולמוס
העמוד הראשון במכתבו של אחד מהרבנים המתירים
פסק העדה החרדית המתיר את העלייה למירון
Imagine Dragons

| --- | --- |


מימין לשמאל: ויין סרמון, דן ריינולדס, בן מקי ודניאל פלצמן.
 מקום הקמה:  לאס וגאס 
 מוקד פעילות:  לאס וגאס, נבדה, ארצות הברית
 תקופת הפעילות:  מ-2008
 סוגה:  פופ רוק, רוק אלטרנטיבי
 חברת תקליטים:  אינטרסקופ רקורדס
 פרסים והוקרה:  The Center's Honorarium Honorees (2018)  Swiss Music Awards 2015  פרס גראמי  פרס המוזיקה של בילבורד  פרסי המוזיקה האמריקאית 2013 
 האתר הרשמי
 פרופיל ב-IMDb
 חברים
 דן ריינולדס  בן מקי  וויין סרמון  דניאל פלצמן
 
Imagine Dragons (בתרגום חופשי לעברית: דמיינו דרקונים) היא להקת פופ רוק אמריקאית שהוקמה בלאס וגאס, נבדה, המורכבת מהסולן דן ריינולדס, הגיטריסט וויין סרמון, הבאסיסט בן מק'י והמתופף דניאל פלצמן. למרות שהוקמה בשנת 2008, הלהקה צברה פופולריות עם הוצאת הסינגל It's Time ובהמשך את אלבום הבכורה Night Visions בשנת 2012. האלבום ובייחוד השירים Radioactive ו-Demons זכו לתשואות ולביקורות חיוביות, בין היתר מצד מגזינים כמו הרולינג סטון ורשת MTV והעלו את הלהקה לפסגת דירוגי הרוק.
האלבום השני של הלהקה, Smoke+Mirrors, יצא בשנת 2015 והגיע למקום הראשון בארצות הברית, קנדה והממלכה המאוחדת. האלבום Evolve משנת 2017 כלל בתוכו שורה של שירים מובילים במצעדים: Believer, Thunder ו-Whatever it Takes, בעקבותיהם נהייתה הלהקה לזו שנשארה את כמות השבועות הגבוהה ביותר במצעד שירי הרוק והאלטנטיביים של הבילבורד.
האלבום השלישי Origins כלל בתוכו את הסינגל Natural, החמישי במספר של הלהקה להוביל את מצעד שירי הרוק של הבילבורד. יחד עם ההצלחה המסחרית של ארבעת האלבומים הראשונים, הם זכו לביקורות מגוונות. האלבום החמישי והשישי, Mercury - Act 1 ו-Mercury - Act 2 יצאו בשנים 2021–2022 וזכו לביקורות דומות.
הלהקה זכתה שלוש פעמים בפרס המוזיקה האמריקאית (AMAׂ), תשע פעמים בפרסי המוזיקה של הבילבורד, בפרס גראמי, בפרס הווידאו קליפים של MTV ופרסי המוזיקה העולמית. במאי 2014 הלהקה הייתה מועמדת ל-14 פרסי בילבורד, כולל Top Artist of the Year ופרס אבן דרך (Milestone Award) אשר מכיר ביצירתיות ויזמות של אמנים מכלל הסוגות. באפריל 2018 קיבלה הלהקה מועמדות ל-11 פרסי בילבורד.
הלהקה נחשבת לשיאנית מכירות, עם 74 מיליון אלבומים ו-65 שירים דיגיטליים שנמכרו. נכון לשנת 2023 שירי הלהקה הושמעו 160 מיליארד פעמים בפלטפורמות הסטרימינג השונות, ובשנת 2018 היא הייתה ללהקה המושמעת ביותר בספוטיפיי. זוהי גם הלהקה היחידה ש-4 משיריה קיבלו את הסיווג Diamond על ידי איגוד תעשיית ההקלטות האמריקאי.
היסטורית הלהקה > 2008–2010: השנים הראשונות

בשנת 2008 הכיר סולן הלהקה דן ריינולדס את המתופף אנדרו טולמן באוניברסיטת בריגהאם יאנג בעיר פרובו שביוטה, שם שניהם היו סטודנטים. טולמן גייס את חברו הוותיק מהתיכון ויין סרמון שסיים את לימודיו במכללת ברקלי למוזיקה שבבוסטון. לאחר מכן טולמן גייס את אשתו, בריטני, כדי לשיר כזמרת גיבוי ולנגן. סרמון גייס סטודנט אחר ממכללת ברקלי למוזיקה, בן מקי, להצטרף ולהשלים את חברי הלהקה. הלהקה צברה פופולריות בעיר הולדתם פרובו שביוטה לפני שעברו ללאס וגאס, עיר הולדתו של דן ריינולדס, שם הלהקה הקליטה ושחררה את שלושת המיני-אלבומים הראשונים שלה.
הלהקה הוציאה שני מיני-אלבומים הנקראים Imagine Dragons EP ו-Hell and Silence EP בשנת 2010, שהוקלטו שניהם ב-Battle Born Studios בלאס וגאס. הם חזרו לאותו סטודיו בשנת 2011. עוד מיני-אלבום, It's Time, נעשה לפני שהם חתמו על חוזה עם חברת תקליטים.
הם קיבלו את ההזדמנות הגדולה הראשונה שלהם כשסולן להקת טריין הרגיש חולה ממש לפני הפסטיבל של לאס וגאס 2009. Imagine Dragons נקראו כדי למלא את מקומם והופיעו אל מול קהל של יותר מ-26,000 אנשים. הם קיבלו שבחים מקומיים כמו: "הדיסק הטוב ביותר של 2011" ממגזין SEVEN של לאס וגאס, "להקת האינדי המקומית הטובה ביותר של שנת 2010" ממגזין לאס וגאס שבועי, "הלהקה החדשה של לאס וגאס שחובה לראות" ממגזין Las Vegas CityLife, ועוד שבחים שנשלחו ללהקה. בנובמבר 2011 הם חתמו עם חברת התקליטים אינטרסקופ רקורדס והחלו לעבוד עם המפיק זוכה גראמי אלכס דה קיד.
היסטורית הלהקה > 2011–2013: הצלחה בינלאומית ואלבום הבכורה

Imagine Dragons עבדה באופן הדוק עם המפיק אלכס דה קיד שאיתו הם הקליטו את ההקלטות הגדולות הראשונות שלהם בסטודיו Westlake Recording Studios שבמערב הוליווד. מיני-אלבום בשם Continued Silence יצא לאור ביום האהבה (14 בפברואר 2012) והגיע למספר 40 ברשימת Billboard 200.
זמן קצר לאחר מכן יצא לאור הסינגל "It's Time" והגיע למספר 15 במצעד הבילבורד הוט 100. הקליפ לשיר הופיע לבכורה ב-14 באפריל 2012 בערוצי ה-MTV ולאחר מכן היה מועמד לזכייה ב-VMA בקטגוריית קליפ הרוק הטוב ביותר.
אלבומם הראשון Night Visions יצא בארצות הברית יום לאחר יום העבודה (4 בספטמבר 2012), והגיע למקום השני ברשימת Billboard 200 כאשר מכר בשבוע הראשון כ-83,000 עותקים, המיקום הטוב ביותר ברשימה לבכורה של אלבום רוק מאז 2006. האלבום הגיע למקום הראשון ברשימת בילבורד לאלבומי אלטרנטיבי ורוק, כמו כן בטופ 10 של הרשימה באוסטרליה, באוסטריה, בקנדה, בגרמניה, באירלנד, בנורווגיה, בפורטוגל, בסקוטלנד, בספרד ובבריטניה.
הסינגל השני, "Radioactive", הגיע למקום הראשון ברשימות Billboard Alternative Songs ו-Billboard Rock Songs. המגזין רולינג סטון קרא לסינגל "להיט הרוק הטוב ביותר של השנה". זה גם השיר המושמע ביותר בשנת 2013 באתר Spotify בארצות הברית. הסינגל היה מועמד בפרסי גראמי לתקליט השנה.
הסינגל השלישי, "Demons", הגיע למקום הראשון ב-Billboard Pop Songs ולמקום השישי בבילבורד הוט 100 ומכר יותר מ-3 מיליון עותקים בארצות הברית.
בילבורד כינתה אותם "הכוכבים הזוהרים החדשים של 2012" ומאוחר יותר "פריצת השנה של 2013". אתר אמזון כינה אותה "הלהקה האהובה ביותר בשנת 2012".
Imagine Dragons הופיעו עם הסינגלים שלהם בשידור חי בתוכניות האירוח של ג'יי לנו (2012), ג'ימי קימל לייב (2012), בתוכנית הלילה של ג'ימי פאלון (2013), בתוכנית האירוח של דייוויד לטרמן (2013), בפרסי המוזיקה של MTV אירופה (2013), בפרס המוזיקה האמריקאית (2013), בפרסי גראמי (2014), בסאטרדיי נייט לייב (פברואר 2014).
בשנת 2013 חזרה Imagine Dragons לאירופה ולצפון אמריקה עם סיבוב ההופעות העולמי "Night Visions Tour". הלהקה הודיעה על 13 סיבובי הופעות נוספים בארצות הברית, הכרטיסים להופעות אזלו. המגזין Pollstar סימן את הלהקה בטופ 20 של טבלת סיבובי ההופעות המדורגות על ידי הכנסות וזאת אף על פי שמחיר כרטיס להופעותם היה השלישי הכי נמוך ברשימה.
היסטורית הלהקה > 2014–2016: Smoke + Mirrors

הרעיון מאחורי אלבום האולפן השני זכה לכינוי "New Year's resolution" (החלטה לשנה החדשה), הכוונה הייתה ליצור מוזיקה ולסיים אותה כשהלהקה מרגישה שהעבודה שלה הסתיימה. מאז תחילת סיבוב ההופעות Night Visions, הלהקה כתבה חומרים חדשים לאלבום שעתיד לצאת בקרוב, ואפילו כבר בתחילת סיבוב ההופעות, הקליטה מספר גרסאות דמו לאלבום, לפני שנכנסה לאולפן. עד שהם נכנסו לאולפן לעבוד על האלבום, הם צברו 50 גרסאות דמו לעבוד מהם.
בשנת 2014, לפני יציאת האלבום, Imagine Dragons הוציאו מספר סינגלים לפרויקטים אחרים, כולל שיר לסרט "רובוטריקים 4: עידן ההכחדה", שנקרא "Battle Cry" ב-14 ביוני, והשיר "Warriors" לאליפות העולם של League of Legends בספטמבר של אותה השנה.
ב24 באוקטובר, הלהקה חשפה את I Bet My Life כסניגל המוביל לאלבום, כאשר חשפה אתה עטיפת הסינגל ושמו ברשתות חברתיות טוויטר. ב-27 באוקטובר הסינגל יצא לאור.
ב-ב-5 בפברואר 2015, כחלק ממסע לקידום האלבום הלהקה הופיעה הופעת בכורה עם "Summer" ו-"I'm So Sorry" שטרם יצאו לאור, בתיאטרון "Mayan" בלוס אנג'לס. ב-8 בפברואר, הלהקה הוציא פרסומת לרשת Target, שקידמה את "Shots", הפרסומת שודרה במהלך טקס פרסי הגראמי.
ב-17 בפברואר 2015 יצא לבסוף האלבום, Smoke + Mirrors, לאור. כדי לקדם את האלבום יצאה הלהקה לסיבוב הופעות בצפון אמריקה, שהחל בפורטלנד שבאורגון ב-3 ביוני.
במהלך סיבוב ההופעות, הוציאה הלהקה שני סינגלים שלא-כחלק-מאלבום. "Roots" יצא ב-26 באוגוסט, ו-"I Was Me" ב-12 באוקטובר. בנוסף, הוציאה הלהקה גרסת כיסוי לשיר "I Love You All the Time" של Eagles of Death Metal, כהבעת תמיכה בקורבנות פיגועי נובמבר 2015 בפריז. סיבוב ההופעות, Smoke + Mirrors Tour, סיים את מסלולו באמסטרדם שבהולנד ב-5 בפברואר 2016.
בעקבות סיבוב ההופעות, הלהקה תכננה לקחת הפסקה. הם הוציאו את שירי הפסקול לסרט יחידת המתאבדים "Not Today from Me Before You" ו-"Sucker for Pain" עם ליל ויין, ויז קאליפה, לוג'יק, טיי דולה סיין ו-X Ambassadors באפריל ויוני, בהתאמה.
היסטורית הלהקה > 2016–2020: Evolve ו-Origins

בספטמבר 2016, Imagine Dragons החלו להקליט את אלבום האולפן השישי שלהם, הלהקה החלה לקדם את האלבום על ידי פרסום "cryptic messages" בחשבון הטוויטר שלהם במשך ארבעה חודשים. הם הוציאו את השיר "Levitate", שהוקלט עבור הסרט Passengers, ב-2 בדצמבר 2016. ב-28 בינואר 2017, הלהקה החלה לפרסם סדרה של סרטונים המתגרים בסינגל הראשון של האלבום. סרטוני ה-Time-lapse כללו את הסולן דן ריינולדס שצייר תמונות סוריאליסטיות על משטח ציור. קוד מורס הוסתר בסרטונים ותורגם ל"objects of same color" (חפצים מאותו הצבע).
ב-1 בפברואר 2017, Imagine Dragons הוציאו לאור את "Believer" כסינגל המוביל לאלבומם הבא. הסינגל שימש כחלק מפרסומת סופרבול עבור קונסולת Nintendo Switch. ב-27 באפריל 2017, הלהקה הוציאה את "Thunder" כסינגל השני מאלבומה השלישי. ב-8 במאי 2017, הלהקה הכריזה על אלבום האולפן השלישי שלהם Evolve, כמו גם על רצועה חדשה "Whatever It Takes", שיצא באותו יום. באותו יום הוכרז גם סיבוב הופעות לתמיכה באלבום. הסיור נערך ב-33 מדינות מספטמבר 2017 עד ספטמבר 2018.
הלהקה הופיעה לראשונה בישראל בפארק הירקון בתל אביב ב-29 באוגוסט 2023. ב-30 באוגוסט הלהקה הוציאה את הסינגל "Children of the Sky (a Starfield song)".
ב-3 באפריל 2024 הוציאה הלהקה את הסינגל "Eyes Closed" כסינגל בכורה מאלבום השישי loom.
סגנון מוזיקלי והשפעות

הסגנון המוזיקלי של Imagine Dragons מתואר כפופ רוק, אלקטרופופ, פופ, אינדי פופ, אינדי רוק, ארנה רוק ורוק אלטרנטיבי. בשירי הלהקה ניתן לזהות השפעות של סינת'-פופ, דאנס-פופ, טריפ הופ, פולק, דראם אנד בייס, דאבסטפ, אינדסטריאל, EDM, רית'ם אנד בלוז ומוזיקת היפ הופ.
דן ריינולדס והלהקה ציינו כי חלק מהאמנים שהשפיעו על יצירתם הם: ארקייד פייר, מיוז, הביטלס, פול סיימון והארי נילסון. ריינולדס מעריך להקות כמו Foster the People וממפורד אנד סאנז על כך שהביאו את הרוק האלטרנטיבי לרמה חדשה של הצלחה מסחרית בשנים האחרונות.
פעולות צדקה

בשנת 2013, ביחד עם משפחתו של טיילר רובינסון, נער חולה בסרטן שנפטר לאחר מאבק במחלה, הקימו ארגון צדקה בשם The Tyler Robinson Foundation (עמותת טיילר רובינסון) במטרה לעזור לצעירים הנאבקים במחלת הסרטן, באותה שנה הלהקה שיתפה פעולה הארגון Do The Write Thing: קמפיין לאומי לעצור אלימות. Imagine Dragons תופיע כחלק מהופעתם של ארגון אמנסטי אינטרנשיונל, ארגון זכויות אדם.
באוקטובר 2015, הכריזו על הסינגל "I was me" שמטרתו הייתה לגייס כסף למשבר הפליטים באירופה.
הסולן ריינולדס אמר "משבר הפליטים הוא בעדיפות עליונה לפי מספר האנשים הנפגעים כל יום. כלהקה רצינו והחלטנו לשתף פעולה עם SAP ואפל (Apple) בכדאי לנסות לייצר שינוי".
חברי הלהקה

דן ריינולדס - סולן הלהקה, כלי הקשה, קלידים וגיטרות (2008–הווה)
בן מקי - גיטרה בס, קולות גיבוי, קלידים, גיטרה בס אקוסטית, תוף בס, תוף תום-תום (2009–הווה)
ויין סרמון - גיטרה חשמלית, קולות גיבוי, תוף תום-תום, גיטרה אקוסטית, תוף בס (2009–הווה)
דניאל פלצמן - תופים, ויולה, קולות גיבוי, גיטרה אקוסטית (2011–הווה)
אנדרו טולמן - תופים, קולות גיבוי (2008–2011)
בריטני טולמן - פסנתר, קולות גיבוי (2009–2011)
תרזה פלמיניו - פסנתר, קולות גיבוי (2011–2012)
דייב לימקי - גיטרת בס, קולות גיבוי (2008–2009)
אורורה פלורנס - פסנתר, קולות גיבוי, כינור (2008)
אנדרו בק - גיטרה חשמלית, קולות גיבוי (2008)
ריאן ווקר - קלידים, גיטרת קצב, גיטרה אקוסטית, מנדולינה, טרומבון, קולות גיבוי (2011–הווה)
דיסקוגרפיה > אלבומי אולפן

2012: Night Visions
2015: Smoke + Mirrors
2017: Evolve
2018: Origins
2021: Mercury – Act 1
2022: Mercury – Act 2
2024: Loom
דיסקוגרפיה > אלבומי אוסף

2022 Mercury – Acts 1 & 2
דיסקוגרפיה > אלבומי הופעה

2013: Live at Independent Records
2013: Imagine Dragons Live: London Sessions
2014: Night Visions Live
2016: Smoke + Mirrors Live
2023: Imagine Dragons: Live in Vegas
דיסקוגרפיה > מיני-אלבומים

2008: Speak to Me
2009: Imagine Dragons
2010: Hell and Silence
2011: It's Time
2012: Continued Silence
2012: Hear Me
2013: The Archive
2013: iTunes Session
2015: Shots
2017: Live at AllSaints Studios
2021: Mercury – Act 1 (Amazon Music Live)
הופעות > סיבובי הופעות

2012: Fall Tour 2012
2013–2014: Night Visions Tour
2015–2016: Smoke + Mirrors Tour
2017–2019: Evolve World Tour
2022–2023: Mercury World Tour
עירייה (ישראל)

בניין עיריית בית שאן, ינואר 2009
עירייה היא יחידת שלטון מקומי, שתפקידה לדאוג לרווחת התושבים בעיר נתונה. את ראש העירייה וחברי מועצת העירייה, בוחרים תושבי העיר אחת לחמש שנים.
בישראל, נהוג שהמפלגות השונות, החברות גם ברשות המחוקקת וברשות המבצעת, מעמידות מועמדים מטעמן לראשי ערים ורשימות למועצת העיר, בשאיפה שאלה יקדמו את ענייניהן בעיר.
היסטוריה

עם הכיבוש הבריטי במלחמת העולם הראשונה (1917), הושארו בתוקפם כל החוקים העות'מאניים.
בשל כך המשיך להתקיים חוק העיריות העות'מאני אשר היה בתוקף משנת 1877.
לפי חוק זה, היו קיימות בגבולות ארץ ישראל המנדטורית 22 עיריות: באר שבע, בית ג'אלא, בית לחם, בית שאן, ג'נין, חאן יונס, חברון, חיפה, טבריה, טול כרם, יפו, ירושלים, לוד, מג'דל, נצרת, עזה, עכו, צפת, רמאללה, רמלה, שכם ושפרעם.
המנדט הבריטי אשר עודד שלטון עצמי מקומי, פרסם בשנת 1921 את פקודת המועצות המקומיות, אשר על פיה נוסדו המועצות המקומיות הראשונות וביניהן תל אביב.
בשנת 1934, משנוצר הצורך לקבוע הוראות מפורשות ומפורטות ביחס לשלטון המקומי בערים, פורסמה פקודת העיריות, אשר תקפה עד היום. צורך זה נוצר עוד הרבה לפני פרסום פקודת העיריות, אולם היה קושי בחקיקת חוק אחיד שיתאים לערים עבריות וערביות וערים מפותחות ונחשלות.
פקודת העיריות הכירה עם פרסומה בכל 22 העיריות הוותיקות המוזכרות לעיל. כמו כן, הקנתה סטטוס של עירייה ליישוב נוסף שקודם לכן לא היה לו מעמד עירוני - תל אביב. בתקופת המנדט הוקמה עירייה אחת בלבד, עיריית פתח תקווה.
מאז הקמת המדינה ועד היום, הוקמו עוד 53 עיריות חדשות וכיום קיימות במדינת ישראל 82 עיריות.
במרץ 2007 אושרה בקריאה ראשונה הצעת חוק העיריות אשר נועדה להחליף את פקודת העיריות, אולם מאז לא התקדם חוק זה וכאמור פקודת העיריות היא זו שבתוקף.
הקמת עירייה חדשה

אישור עירייה חדשה נתון בידי השלטון המרכזי. כיום שר הפנים ובעבר הנציב העליון.
אם נראה לשר כי בשל גידול מספר התושבים ביישוב, רצון של רוב האוכלוסייה ביישוב מסוים או מכל סיבה אחרת רצוי שתושבי אותו יישוב יהוו עירייה, רשאי השר למנות ועדה שתקיים מעין חקירה באזור המדובר, אשר תתחקה על רצון התושבים ותגיש דו"ח לשר.
על סמך ממצאי החקירה ולפי שיקול דעתו, מוסמך השר להכריז כי תושבי אותו אזור יהוו עירייה.
בסמכות השר להתחשב ברצון התושבים אך אינו חייב לעשות כן וכמו כן אין הוא מחויב להוציא לפועל את ממצאי הוועדה.